16.6.2023
SK
Úradný vestník Európskej únie
C 214/161 Štvrtok 19. januára 2023
22. domnieva sa, že vhodné podmienky skladovania v prístavoch by mohli uľahčiť a zaručiť zachovanie kvality rýb a pomôcť komerčnému umiestňovaniu s cieľom zlepšiť ziskovosť rýb, a to nepriamym zasahovaním do tvorby cien; v tejto súvislosti pripomína možnosti, ktoré poskytuje spoločná organizácia trhov a organizácie výrobcov;
23.
zastáva názor, že ENRAF a nové vnútroštátne operačné programy by mali posilniť a poskytnúť jasnú podporu drobnému rybolovu s cieľom prispieť k zabezpečeniu udržateľnosti a budúcej životaschopnosti nespočetných pobrežných spoločenstiev, ktoré sú tradične závislé od rybolovu, s cieľom riešiť špecifické problémy tohto segmentu a podporiť miestne udržateľné riadenie príslušných rybolovných oblastí;
24. domnieva sa, že podpora poskytovaná členskými štátmi pri vykonávaní ENRAF by sa mala zamerať na riešenie štrukturálnych zlyhaní, čím by sa prispelo k zvýšeniu príjmov z rybolovu, podpore pracovných miest s právami v tomto odvetví a zabezpečeniu spravodlivých cien pre výrobcov, podpore rozvoja súvisiacich činností pred a po rybolove, rozvoju a súdržnosti pobrežných regiónov v rámci udržateľného rybolovu a budúcnosti odvetvia maloobjemového rybolovu;
25. zdôrazňuje, že s cieľom zlepšiť mieru plnenia financovania z ENRAF a zabezpečiť, aby mal maloobjemový rybolov prístup k podpore, je potrebné preskúmať a vykonať opatrenia na zefektívnenie postupov, čím sa zníži byrokracia, zložitosť a čas schvaľovania žiadostí, zmeniť proces financovania na získanie pomoci a nahradiť ho systémom predbežného financovania a v plnej miere využívať finančné limity fondu;
26. zdôrazňuje, že EÚ chýba nástroj na pochopenie rozsahu investícií z ENRF a ENRAF do odvetvia maloobjemového rybolovu, počtu financovaných osvedčených postupov, dosahovania konkrétnych výsledkov a fungovania miestnych rybárskych akčných skupín a účinného vykonávania spoločnej rybárskej politiky; vyzýva Komisiu, aby vytvorila takýto nástroj ako základný krok s cieľom pochopiť, ako rozšíriť osvedčené postupy a zopakovať účinné metódy rybolovu v rámci celej EÚ;
27. vyzýva členské štáty, aby poskytovali technickú pomoc na miestnej úrovni s cieľom uľahčiť malým rybárom prístup k finančným prostriedkom EÚ a vnútroštátnym finančným prostriedkom;
28. varuje pred vysokým priemerným vekom flotily maloobjemového rybolovu a v tejto súvislosti zdôrazňuje potrebu zatraktívniť rybolovnú činnosť tohto segmentu pre mladých ľudí a ženy; zdôrazňuje, že je potrebné obnoviť a modernizovať maloobjemovú flotilu s cieľom zlepšiť bezpečnosť a podmienky na palube, zlepšiť energetickú účinnosť a zabezpečiť, aby bol segment šetrnejší k životnému prostrediu, a zároveň zabezpečiť, aby sa nezvýšila rybolovná kapacita v celej rybárskej flotile, a zlepšiť sociálnu a hospodársku udržateľnosť rybárskych spoločenstiev, ktoré sú závislé od flotily; v tejto súvislosti zdôrazňuje, že je potrebné riešiť situácie, keď sa plavidlá stali zastaranými, čo prináša zvýšené náklady na prevádzku, údržbu a reklasifikáciu (ekonomicky a environmentálne), čo zasa ohrozuje zaručené bezpečnostné podmienky počas operácií; zdôrazňuje, že kritériá hrubej priestornosti na meranie rybolovnej kapacity, ktoré zahŕňajú aj priestor vyhradený pre posádku a na oddych, by mohli brániť modernizácii rybárskych plavidiel a veľmi potrebnému zlepšeniu pracovných podmienok flotily maloobjemového rybolovu; v tejto súvislosti vyzýva Komisiu, aby preskúmala tieto kritériá a iné vzájomne prepojené ustanovenia s cieľom nájsť riešenie schopné vyvážiť potreby pracovníkov maloobjemového rybolovu s potrebou zabezpečiť, aby sa nezvýšila rybolovná kapacita flotily EÚ;
29. opakuje, že podpora požadovanej obnovy a/alebo modernizácie flotily je potrebná na zlepšenie bezpečnosti, pracovných podmienok a hospodárskej a environmentálnej udržateľnosti činností; zdôrazňuje však, že by sa to malo dosiahnuť len bez zvýšenia rybolovnej kapacity;
30.
zastáva názor, že ignorovanie potreby obnovy flotily a údržby a modernizácie plavidiel, najmä, no nielen zastaraných a neefektívnych plavidiel, ohrozí budúcnosť maloobjemového rybolovu, a to predovšetkým v najvzdialenejších regiónoch;
31. poukazuje na to, že ENRAF poskytuje príležitosti na investície do bezpečnosti, lepších životných podmienok a energetickej hospodárnosti plavidiel, čo môže byť prínosom aj pre maloobjemovú flotilu pobrežného a drobného rybolovu, a že by mal ponúkať aj možnosti financovania na obnovu, reštrukturalizáciu a rozšírenie plavidiel a nákup nových plavidiel do maloobjemovej rybárskej flotily, najmä v identifikovaných prípadoch, keď má táto flotila vyšší priemerný vek a nezaručuje základné podmienky bezpečnosti a prevádzkyschopnosti, ako aj na zvýšenie výkonu motora,